ՆՅՈՒ ՅՈՐՔ- ՄԱԿ-ի Անվտանգության խորհրդում (ԱԽ), փետրվարի 12-ին, տեղի է ունեցել «Զինված հակամարտություններում քաղաքացիական բնակչության պաշտպանությունը» խորագրով բաց քննարկում: Մոտ 12 ժամ տեւած հանդիպմանը մասնակցել եւ ելույթներով հանդես են եկել ՄԱԿ-ի գլխավոր քարտուղարը, Մարդու իրավունքների գերագույն հանձնակատարը, Կարմիր խաչի միջազգային կոմիտեի (ԿԽՄԿ) միջազգային իրավունքի եւ համագործակցության հարցերով տնօրենը, բազմաթիվ անդամ պետությունների ներկայացուցիչներ` ներառյալ ՄԱԿ-ում ՀՀ մշտական ներկայացուցիչը, ովքեր խստորեն դատապարտել են աշխարհի որեւէ մասում անհամաչափ ուժի կիրառման միջոցով քաղաքացիական բնակչության դեմ հարձակումները: Այս մասին տեղեկացնում է ՀՀ ԱԳՆ-ն։